CELEX: 22000D0511(02)
Language: el
Date: 1999-01-29 00:00:00
Title: Απόφαση της Μεικτής Επιτροπής του ΕΟΧ αριθ. 14/1999, της 29ης Ιανουαρίου 1999, για την τροποποίηση του παραρτήματος ΧΧΙ (Στατιστικές) της συμφωνίας για τον ΕΟΧ

Avis juridique important

|

22000D0511(02)

Απόφαση της Μεικτής Επιτροπής του ΕΟΧ αριθ. 14/1999, της 29ης Ιανουαρίου 1999, για την τροποποίηση του παραρτήματος ΧΧΙ (Στατιστικές) της συμφωνίας για τον ΕΟΧ  

Επίσημη Εφημερίδα αριθ. L 112 της 11/05/2000 σ. 0073 - 0074

Απόφαση της Μεικτής Επιτροπής του ΕΟΧαριθ. 14/1999της 29ης Ιανουαρίου 1999για την τροποποίηση του παραρτήματος ΧΧΙ (Στατιστικές) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "συμφωνία", και ιδίως το άρθρο 98 της συμφωνίας αυτής,Εκτιμώντας τα ακόλουθα:το παράρτημα ΧΧΙ της συμφωνίας όπως τροποποιήθηκε με την απόφαση της Μεικτής Επιτροπής του ΕΟΧ αριθ. 38/98, της 30ής Απριλίου 1998(1)·είναι πια αναγκαίο, για να εξακολουθήσει η συμφωνία να είναι ομοιογενής στον τομέα των στατιστικών και να εξασφαλισθεί η παραγωγή και η διάδοση συνεκτικών και συγκρίσιμων στατιστικών πληροφοριών για την περιγραφή και την παρακολούθηση όλων των συναφών οικονομικών, κοινωνικών και περιβαλλοντικών πλευρών του Ευρωπαϊκού Οικονομικού Χώρου, να ενσωματωθεί στο παράρτημα ΧΧΙ της συμφωνίας ένας ορισμένος αριθμός νομοθετικών πράξεων που έχει εγκρίνει η Ευρωπαϊκή Κοινότητα αφότου έγιναν οι τελευταίες τροποποιήσεις στο παράρτημα ΧΧΙ,ΑΠΟΦΑΣΙΖΕΙ:Άρθρο 1Το παράρτημα ΧΧΙ της συμφωνίας τροποποιείται όπως αναφέρεται στο παράρτημα της απόφασης αυτής.Άρθρο 2Τα κείμενα των κανονισμών (ΕΚ) αριθ. 374/98 του Συμβουλίου(2), (ΕΚ) αριθ. 2317/97 της Επιτροπής(3) και (ΕΚ) αριθ. 2454/97 της Επιτροπής(4) στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης είναι αυθεντικά.Άρθρο 3Η παρούσα απόφαση αρχίζει να ισχύει στις 30 Ιανουαρίου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 29 Ιανουαρίου 1999.Για τη Μεικτή Επιτροπή του ΕΟΧΟ ΠρόεδροςF. Barbaso(1) ΕΕ L 310 της 19.11.1998, σ. 27.(2) ΕΕ L 48 της 19.2.1998, σ. 6.(3) ΕΕ L 321 της 22.11.1997, σ. 19.(4) ΕΕ L 340 της 11.12.1997, σ. 24.ΠΑΡΑΡΤΗΜΑτης απόφασης αριθ. 14/1999 της Μεικτής Επιτροπής του ΕΟΧΤο παράρτημα ΧΧΙ (Στατιστικές) της συμφωνίας ΕΟΧ θα τροποποιηθεί όπως ορίζεται παρακάτω:A. ΣΤΑΤΙΣΤΙΚΕΣ ΕΞΩΤΕΡΙΚΟΥ ΕΜΠΟΡΙΟΥ1. Στο σημείο 8 [κανονισμός (ΕΚ) αριθ. 1172/95 του Συμβουλίου] παρεμβάλλεται το ακόλουθο κείμενο:", όπως τροποποιήθηκε από:- 398 R 0374: Κανονισμός (ΕΚ) αριθ. 374/98 του Συμβουλίου, της 12ης Φεβρουαρίου 1998 (ΕΕ L 48 της 19.2.1998, σ. 6)."2. Το σημείο 9 [κανονισμός (ΕΚ) αριθ. 859/97 της Επιτροπής] αντικαθίσταται από το ακόλουθο κείμενο:"9. 397 R 2317: Κανονισμός (ΕΚ) αριθ. 2317/97 της Επιτροπής, της 21ης Νοεμβρίου 1997, περί της ονοματολογίας της χώρας για τις στατιστικές εξωτερικού εμπορίου της Κοινότητας και τις στατιστικές εμπορίου μεταξύ κρατών μελών (ΕΕ L 321 της 22.11.1997, σ. 19)."B. ΟΙΚΟΝΟΜΙΚΕΣ ΣΤΑΤΙΣΤΙΚΕΣΤο ακόλουθο σημείο προστίθεται μετά το σημείο 19ε (απόφαση 97/178/ΕΚ, Ευρατόμ της Επιτροπής):"19στ. 397 R 2454: Κανονισμός (ΕΚ) αριθ. 2454/97 της Επιτροπής, της 10ης Δεκεμβρίου 1997, που καθορίζει λεπτομερείς κανόνες εφαρμογής του κανονισμού (ΕΚ) αριθ. 2494/95 του Συμβουλίου όσον αφορά τα ελάχιστα πρότυπα για την ποιότητα των σταθμίσεων του εναρμονισμένου δείκτη τιμών καταναλωτή (ΕΕ L 340 της 11.12.1997, σ. 24)."